text: Oprydning efter storbrand stadig i gang
  21 oktober 2016 kl. 14.06
  Der går endnu et par uger før der er ryddet op efter storbranden på Fredericia Havn i februar. 
  Oprydningen efter den voldsomme gødningsbrand i februar på Fredericia Havn er stadig i gang. Der går endnu 14 dage til tre uger, før de ødelagte tanke er helt væk.
  Peter Olesen, afdelingsleder, P. Olesen og Sønner: "Der går endnu 14 dage til tre uger, før de ødelagte tanke er helt væk"
  Det oplyser afdelingsleder Peter Olesen fra nedbrydningsfirmaet P. Olesen og Sønner i Hovedgaard til TV SYD.   
  Oprydningen har stået på i den sidste halvanden måned, og Peter Olesen forventer at være færdige med sin del senest første december.
  Oprydningen er kommet sent i gang på grund af tekniske undersøgelser efter den flere dage lange brand, hvor ca. 10 000 kubikmeter gødning brændte. Slukningsarbejdet strakte sig over flere døgn.
  
  